OpenLLM-France/wikimedia huggingface dataset:
# Jonathan Sundy Zongo

Jonathan Zongo (Ouagadougou, Burkina Faso, 6 d'abril del 1989) és un jugador de futbol, que juga com a davanter
Fou internacional amb la selecció de futbol de Burkina Faso.
Pel que fa a clubs, destacà a la UD Almería.

## Referències

* ↑ Jonathan, convocado por la selección absoluta de su país (Jonathan, called up by his country's full side); UD Almería, 7 agost 2013 (en castellà)
* ↑ Crónica del Almería-Deportivo de La Coruña, 1–0 (Almería-Deportivo de La Coruña match report, 1–0); Europa Press, 13 gener 2011 (en castellà)
* ↑ La fortuna del Almería mete en la UVI al Nàstic (Almería's luck sends Nàstic to ICU); Marca, 29 gener 2012 (en castellà)
* ↑ Jonathan mete otra vez al Almería en la lucha (Jonathan puts Almería back in the hunt); Marca, 19 maig 2012 (en castellà)
* ↑ Jonathan Sundy Zongo a National-Football-Teams.com (anglès)
* ↑ Jonathan Sundy Zongo a BDFutbol
# Subregió d'Ankara

La subregió d'Ankara (TR51) és una de les 26 subregions estadístiques de Turquia. La subregió i la província d'Ankara són exactament iguals.

## Regions de tercer grau (províncies)

* Província d'Ankara (TR510)

## Referències

* ↑ «Turkey. Administrative Division. NUTS structure». Norsk Senter for Forskningsdata.
* ↑ «Statistical regions level 2 in Turkey as of 18th July 2016». Eurostat, 18-07-2016.
* ↑ «Statistical regions in the European Union and partner countries. NUTS and statistical regions 2021». Eurostat.
* ↑ «METADATA. Statistical Regions for Candidate countries and EFTA countries, by country.». Eurostat.

## Vegeu també

* Regions estadístiques NUTS de Turquia

## Enllaços externs

* Institut d'Estadística de Turquia Arxivat 2008-07-24 a Wayback Machine.
* NUTS - Nomenclatura d'unitats territorials per a estadístiques
# Badia d'Avatxa

La badia d'Avatxa (en rus Авачинская бухта, Avàtxinskaia bukhta) és una badia del Pacífic situada a la costa sud-oriental de la península de Kamtxatka, a Rússia. La badia deu el seu nom al volcà Avatxa, o Avàtxinski. Té una llargària de 24 quilòmetres de longitud i una amplària, a l'embocadura, de 3 quilòmetres. La profunditat màxima és de 26 metres.
Hi desguassa el riu Avatxa. Al litoral de la badia es troben el port de Petropàvlovsk-Kamtxatski i la ciutat tancada de Viliútxinsk.
Va ser descoberta per Vitus Bering el 1729. Va ser estudiada i cartografiada pel capità Mikhail Tebenkov de la Marina Imperial Russa durant la dècada de 1830.
Entre setembre i octubre de 2020 fou escenari de la mort massiva d'organismes marins bentònics.

## Referències

* ↑ «Avachinskaya Guba». Mapcarta. Arxivat de l'original el 20 desembre 2016. [Consulta: 19 desembre 2016].
* ↑ «Karta Kamchatskago Berega». Alaska's Digital Archives. Arxivat de l'original el 12 novembre 2013. [Consulta: 12 novembre 2013].
* ↑ Environmental disaster in Kamchatka, Russia
* ↑ Russia’s Environmental Disasters in 2020, October
* ↑ Space Study of a Red Tide-Related Environmental Disaster near Kamchatka Peninsula in September–October 2020

## Vegeu també

* La batalla de Petropàvlovsk, que va tenir lloc a la badia.
# Siquijor

Siquijor és una illa de les Filipines del grup de les Visayas. Al nord-oest de l'illa hi ha les de Cebú i Negros, al nord-est l'illa de Bohol i, al sud, a l'altra banda del mar de Bohol, l'illa de Mindanao. Conforma la província homònima, dins la regió VII o de les Visayas Centrals.
Siquijor és la tercera província més petita de les Filipines en termes d'extensió i de població, després de Camiguín i Batanes. Fins a l'any 1971 l'illa formava part de la província de Negros Oriental. Anomenada Isla del Fuego ('Illa del Foc') pels espanyols, Siquijor té fama entre els filipins de ser una illa mística, plena de bruixes i altres fenòmens sobrenaturals.
La llengua parlada principal és el cebuà, i la confessió religiosa predominant és el catolicisme romà. La localitat de Siquijor és la més gran de l'illa i n'és la capital.

## Divisió administrativa

La província es compon de sis municipis, alhora subdividits en 134 barangays.

### Municipis

* Enrique Villanueva
* Larena
* Lazi
* Maria
* San Juan
* Siquijor
# Schleithal

Schleithal (en alsacià Schlätel) és un municipi francès, situat a la regió del Gran Est, al departament del Baix Rin. L'any 1999 tenia 1.395 habitants. Limita amb Wissembourg, Altenstadt, Seebach i Salmbach.
Forma part del cantó de Wissembourg, del districte de Haguenau-Wissembourg i de la Comunitat de comunes del Pays de Wissembourg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.445 | 1.459 | 1.468 | 1.389 | 1.374 | 1.395 |

## Administració

Llista d'alcaldes :
| Període | Identitat | Partit |
| 2001-2008 | Denise Hiebel | |
| 2008- | Joseph Schneider | |
# Jordi Bordes

Jordi Bordes (Barcelona, 1970) és un periodista cultural català, especialitzat en arts escèniques. El 1994 va començar a treballar diversos mitjans de comunicació local i comarcal. El 2003 es va incorporar al diari El Punt com a redactor d'arts escèniques. Des de 2010 treballa a El Punt Avui. El 2018 es va incorporar també a l'equip del setmanari la República també com a redactor d'arts escèniques. Ha col·laborat en diverses revistes especialitzades del sector, com Hamlet, Entreacte o Presència. Ha participat com a membre del jurat en diferents certàmens com la Mostra de Barcelona (2009), selecció del candidat Max Revelació de Catalunya (2009 i 2010), i en concurs de textos teatrals de la Fundació Romea (2010) i la Beca Desperta (2012). És un dels membres impulsors del portal recomana.cat.

## Referències

* ↑ «El Punt Avui». [Consulta: 21 abril 2017].
* ↑ «Jordi Bordes - Crític - Teatralnet - Espectacles en Barcelona». Teatralnet. Arxivat de l'original el 2017-04-22 [Consulta: 21 abril 2017].
# Subprefectures del Japó

* Divisions administratives del Japó
* Nivel regional
* Regions (地方 chihō)
* Nivell prefectural
* Prefectures (都道府県 todōfuken)
* Nivell subprefectural
* Subprefectures (支庁 shichō)
* Ciutats designades (政令指定都市 seirei-shitei-toshi)
* Districtes (郡 gun)
* Nivell municipal
* Ciutats nucli (中核市 chūkaku-shi)
* Ciutats especials (特例市 tokurei-shi)
* Ciutats (市 shi)
* Barris especials (特別区 tokubetsu-ku)
* Viles (町 chō / machi)
* Pobles (村 son / mura)
* Nivell submunicipal
* Districtes urbans (区 ku)
* Barris (町丁 chōchō)
Les subprefectures del Japó són una forma Japonesa d'autogovern que se centra en qüestions locals per sota del nivell prefectural. Actua com a part de l'administració de l’estat i com a part d’un sistema autogovern.

## Història

Se'ls va donar una forma definida el 1878 (Meiji 11). El govern de Meiji va establir la sub-prefecture (郡, -gun) com a unitat administrativa. El 1888 (Meiji 21), la subprefectura com a forma d'autogovern va ser reconeguda oficialment en un grau superior que les corporacions cíviques com les ciutats, viles i pobles.
Algunes prefectures del Japó estan ara, o van estar, en el passat, dividides en subprefectures. La subprefectura és la jurisdicció al voltant d'una subseu del govern de la prefectura. Normalment, l'àrea d'una subprefectura consta d'unes poques a una dotzena de ciutats, pobles i/o pobles. Les subprefectures es formen per oferir serveis del govern prefectural en zones geogràficament allunyades.

## Referències

* ↑ Imperial Japanese Commission to the Louisiana Purchase Exposition. (1903). Japan in the beginning of the 20th century, p. 80.
* ↑ Imperial Japanese Commission, p. 81.
* ↑ Imperial Japanese Commission to the Louisiana Purchase Exposition. (1903). Japan in the beginning of the 20th century, p. 80.
* ↑ Imperial Japanese Commission, p. 81.
# Barranc dels Bisarts

El Barranc dels Bisarts, és un barranc del terme de la Torre de Cabdella, dins de l'antic terme primigeni d'aquest municipi, també anomenat de vegades barranc de la Costa.
S'origina a 2.204 m. alt., al vessant sud-oriental del Tossal de la Costa, a la Pala Verdinosa, des d'on davalla cap a llevant, decantant-se lleugerament cap al sud, en direcció al Prat de la Borda.

## Enllaços externs

* Institut Cartogràfic de Catalunya
# Souvanhpheng Bouphanouvong

Souvanhpheng Bouphanouvong és una política laosiana. És membre del Partit Popular Revolucionari de Laos. Des del 2008, es representant de l'Assemblea Nacional de Laos per a la ciutat de Vientiane (circumscripció 1).

## Referències

* ↑ «List of members by province» (en anglès). The National Assembly of the Lao People's Democratic Republic, 16-05-2007. Arxivat de l'original el 2008-08-30. [Consulta: 19 setembre 2020].
# Susana Garabatos Rodríguez

Susana Garabatos Rodríguez (Vigo, Pontevedra, 8 de març de 1979) és una exnedadora gallega. Competí als Jocs Olímpics d'Atlanta 1996 en la prova de 4x100 m lliures.
Començà a practicar la natació al col·legi Rosalía de Castro i continuà la seva formació al Reial Club Nàutic de Vigo. En categoria júnior, es proclamà subcampiona d'Espanya en 100 m lliures (1991) i l'any següent guanyà la medalla d'or al Meeting de Luxemburg. El 1993 fou becada per entrenar al Centre d'Alt Rendiment de Màlaga i, posteriorment, a la Residència Blume de Madrid. Competí amb el Club Natació Catalunya proclamant-se diversos cops campiona de Catalunya, destacant en les proves 50 m lliures (1997, 2001), 100 m lliures (1997 i 1998) i relleus. Amb la selecció espanyola, competí amb disset anys als Jocs Olímpics d'Atlanta 1996 en la prova de 4x100 m lliures, esssent la primera nedadora gallega a participar-hi. També competí als Campionats d'Europa de 1995 i 2000. Es retirà de la competició el 2004.

## Palmarès

* 13 campionats de Catalunya de natació
* 2 en 50 m lliures (1997, 2001)
* 2 en 100 m lliures (1997, 1998)
* 1 en 200 m lliures (1997)
* 2 en 4x100 m lliures (1997,1998)
* 3 en 4x200 m lliures (1995, 1997, 1998)
* 3 en 4x100 m estils (1995, 1997, 1998)
* 14 campionats de catalunya d'hivern de natació
* 2 en 50 m lliures (1999, 2000)
* 1 en 100 m lliures (1998)
* 4 en 4x100 m estils (1995, 1997, 1998, 1999)
* 5 en 4x100 m lliures (1995, 1997, 1998, 1999, 2000)
* 2 en 4x200 m lliures (1997, 1998)

## Referències

* 1 2 «Susana Garabatos Rodríguez». Enciclopèdia de l'esport català. Barcelona: Grup Enciclopèdia Catalana.
* ↑ Barreira, Borja. «Brazadas excepcionales» (en castellà). Atlántico, 16-01-2012. [Consulta: 9 juny 2024].
* ↑ «Moya: «En Vigo empecé a competir en motor y ahora en natación»» (en castellà). La Voz de Galicia, 25-08-2008. [Consulta: 9 juny 2024].
# Sant Aventí

Sant Aventí fou una capella romànica del límit dels termes municipals de la Pobla de Segur, a la comarca del Pallars Jussà, i de Baix Pallars, a la del Pallars Sobirà. En aquest darrer, a l'antic terme de Montcortès de Pallars.
Està situada al capdamunt del Roc de Sant Aventí, a 1.479,8 metres d'altitud.
Era una església d'una sola nau amb absis a llevant, tot dins de les característiques línies del romànic del segle xi. En queda només un munt de pedres.

## Bibliografia

* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.
* Roig i Deulofeu, Albert; Adell i Gispert, Joan-Albert; Cases i Loscos, Maria-Lluïsa. «Sant Serni de Buseu». A: El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7.

## Enllaços externs

* Sant Aventí en el seu entorn, a l'Institut Cartogràfic de Catalunya
# Josep Maria Vilaseca

Josep Maria Vilaseca és el nom dels següents personatges:
* Josep Maria Vilaseca i Aguilera (1831-1910), religiós català, fundador de Congregacions Josefines a Mèxic
* Josep Maria Vilaseca i Marcet (1919-1995), advocat, jurista, empresari i mecenes català
* Josep Maria Vilaseca Sabater (Calonge, província de Girona, 1905 - Barcelona, 1994), metge radiòleg
# Stuttgart–Estrasburg

La Stuttgart–Estrasburg va ser una cursa ciclista que es disputava entre Stuttgart (Alemanya) i Estrasburg (França). Es va crear el 1966 i estava reservada a ciclistes amateurs. La seva última edició va estar reservada a ciclistes sub-23 i va formar part del calendari de l'UCI Europa Tour 2005.

## Palmarès

| 1966 René Goetz 1967 Roger Reininger 1968 Robert Bischoff 1969 Jörg Frank 1970 Jörg Frank 1971 Kurt Forster 1972 Jean-Pierre Puccianti 1973 Jean-Pierre Puccianti 1974 Herbert Stodal 1975 Jörg Haller 1976 Uli Rottler | 1977 Gerald Schutz 1978 Joachim Fehrenbacher 1979 Joachim Fehrenbacher 1980 Michael Maue 1981 Christian Bock 1982 Jean-Maris Landherr 1983 Uwe Messerschmidt 1984 Rainer Lemke 1985 Kurt Eipper 1986 Gilles Delion 1987 Fabrice Philipot | 1988 Philippe Bau 1989 Fabrice Julien 1990 Fabrice Julien 1991 Richard Szostak 1992 Hristo Zaikov 1993 Saulius Ruskys 1994 Oliver Hartmann 1995 Uwe Peschel 1996 Ralf Werner 1997–2004 no disputada 2005 Michael Muck |

## Enllaços externs

* Fitxa a sitiodeciclismo.net
* Fitxa a cyclebase.nl
# Barranc dels Boïgots

El barranc dels Boïgots és un riu de l'antic terme de Benavent de Tremp, actualment pertanyent al municipi d'Isona i Conca Dellà, al Pallars Jussà.
Es forma al sud del poble de Benavent de la Conca, a la Costa dels Escoms, des d'on davalla cap a ponent formant un arc inflexionat cap al nord. S'ajunta amb el barranc de la Boga per tal de formar el de les Rovines al nord-est del poble de Merea.

## Enllaços externs

* Institut Cartogràfic de Catalunya
# Topki Ovrag

Topki Ovrag (en rus: Топкий Овраг) és un poble (un possiólok) de l'óblast de Saràtov, a Rússia, segons el cens del 2010 no tenia cap habitant. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# Steinfort

Steinfort (luxemburguès Stengefort) és una comuna i vila a l'est de Luxemburg, que forma part del cantó de Capellen. Comprèn les viles de Steinfort, Grass, Hagen i Kleinbettingen.

## Població

| Nacionalitat | Població | % |
| Luxemburguesos | 2.610 | 64,21% |
| Forasters | 1.455 | 35,79% |
| - Portuguesos | 403 | 9,91% |
| - Francesos | 149 | 3,67% |
| - Italians | 198 | 4,87% |
| - Belgues | 406 | 9,99% |
| - Alemanys | 49 | 1,21% |
| - Iugoslaus | 50 | 1,23% |
| - Altres | 200 | 4,92% |

## Evolució demogràfica

| Any | Població |
| 15/02/2001 | 4.065 |
| 01/01/2002 | 4.116 |
| 01/01/2003 | 4.233 |
| 01/01/2004 | 4.287 |
| 01/01/2005 | 4.300 |
# Susana Dalmás

Susana Dalmás (Montevideo, 18 de juliol de 1948 - Montevideo, 31 de desembre de 2012) va ser una professora i política uruguaiana, integrant del Front Ampli.

## Biografia

Era filla d'Octavio Dalmas i Elida Garcén. Va tenir tres fills: Fernando, María y Francisco. Es va casar en segones núpcies amb Milton Antognazza.
Va cursar l'educació primària i secundària en institucions públiques, així com també el professorat d'Història cursat a l'Institut de Professors Artigas.
Va treballar com a supervisora a l'ANTEL (Administració Nacional de Telecomunicacions) durant vuit anys, fins a la seva destitució el 1979 per raons polítiques (ja que era opositora a la dictadura militar uruguaiana). Es va reintegrar en l'ens retornada la democràcia el 1985.
Al seu torn, va ser integrant del centre d'estudiants de l'IPA. Va ser també presidenta del Sindicat Únic de Telecomunicacions i membre de la taula representativa del PIT-CNT en aquest mateix període.
Va ser senadora de l'Uruguai pel Front Ampli i pel sector Assemblea Uruguai, d'aquest mateix partit, liderat pel ministre d'Economia Danilo Astori. El seu període va començar el 1995 i va acabar cinc anys més tard.
El 2005 torna al senat pel mateix partit i el mateix sector, per ser reelegida el 2009 pel període 2010-2015.
El 23 de desembre de 2012 va patir una hemorràgia meníngia massiva cerebral i després un infart de miocardi sever, per la qual cosa va ser internada en cures intensives, morint el 31 de desembre del 2012.

## Referències

* ↑ «Senadora Susana Dalmás - Biografía» (en castellà). Parlamento Uruguay. Arxivat de l'original el 2012-12-31. [Consulta: 9 març 2020].
* ↑ «Susana Dalmás» (en castellà). Asamblea Uruguay. Arxivat de l'original el 2011-08-18. [Consulta: 9 març 2020].
* ↑ «Senadora Dalmás fue internada en coma en CTI» (en castellà). El Observador [Uruguai data= 26 de desembre de 2012]. Arxivat de l'original el 2012-12-29 [Consulta: 9 març 2020].
* ↑ «Falleció Susana Dalmás» (en castellà). montevideo.com.uy, 31-12-2012.
# Scourie

Scourie (gaèlic escocès Sgobharaidh, històricament escrit "Scoury") és un poble en la costa nord-occidental d'Escòcia, aproximadament a mig camí entre Ullapool i Durness. Està al comtat tradicional de Sutherland, avui part de la regió de les Terres Altes, i la població del poble està just per sobre dels dos-cents habitants. És coneguda com el lloc de naixement d'Hugh Mackay, un general britànic del segle xvii. El nom prové del gaèlic per Shed Sheiling - un lloc construït en pedra per a protecció usat en els mesos d'estiu.
La propera illa d'Handa és una reserva natural i el lloc d'una gran colònia d'ocells marins, incloent frarets atlàntics, estercoràrids, somorgollaires i gavots. Les palmeres en els terrenys de Scourie House prop del port es diu que són els exemplars més al nord del món que no creixen en condicions artificials. No obstant això, aquesta és una concepció errònia. Les "palmeres" en aquests terrenys són de fet Cordyline australis, un arbre originari de Nova Zelanda que es troba a les terres baixes i en zones muntanyenques. En el Regne Unit és conegut com a "Torbay Palm" o "Cornwall Palm".
El poble té establiments per a turistes i diversos hotels petits, inclòs el Scourie Hotel, Bed and breakfast i un cámping. No obstant això, tots tanquen des d'octubre a març a part del Scourie Guest House que està obert tot l'any. Fora de temporada, el lloc amb serveis més proper de restaurants i allotjaments és Ullapool.
Pescar és una atracció popular a causa del gran nombre de lochs d'aigua dolça d'aquesta remota regió.
Scourie alberga els partits d'un equip de shinty, Kinlochbervie Camanachd Club.

## Referències

* ↑ «Scottish Parliament Place Names Reference». Arxivat de l'original el 2008-05-29. [Consulta: 6 juliol 2015].
* ↑ «Cabbage tree in England».

## Enllaços externs

* GeoMap
* Undiscovered Scotland-informació i moltes fotografies útils
* Panorama de Scourie Bay Arxivat 2005-05-02 a Wayback Machine. (requereix QuickTime)
# Glacera d'Axel Heiberg

La Glacera d'Axel Heiberg és una glacera de 48 kilòmetres de longitud que connecta l'Altiplà Polar i la Barrera de gel de Ross. La glacera fou descoberta per l'Expedició Amundsen, que la batejà en honor d'Axel Heiberg, un home de negocis noruec patrocinador de l'expedició. Fou utilitzada com a ruta per a l'expedició, que seria la primera en arribat al pol Sud.

## Referències

* ↑ Otway, Peter. «Gateways to the Pole: Mapping Amundsen's and Scott's Routes through the Transantarctic Mountains Fifty Years Later». www.antarctican.org, 21-09-2011. Arxivat de l'original el 12 November 2011. [Consulta: 9 gener 2014].
* ↑ «Antarctica Detail» (en anglès americà). USGS. Arxivat de l'original el 2021-06-02. [Consulta: 4 novembre 2023].
# Stxaslíve

Stxaslíve (en (ucraïnès): Щасливе, en rus: Счастливое) és un poble de la República Autònoma de Crimea, a Ucraïna, que el 2019 tenia 348 habitants. Pertany al districte de Bakhtxissarai. Fins al 1945 la vila es deia Biiük-Ozenbaix.

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
# Beriózovski (Krasnoiarsk)

* Per a altres significats, vegeu «Beriózovski».
Beriózovski (en rus: Берёзовский) és un poble (un possiólok) del krai de Krasnoiarsk, a Rússia, que en el cens del 2010 tenia 1.339 habitants. Pertany al districte de Beriózovka.

## Referències

* ↑ «Brod». GeoNames. [Consulta: 14 gener 2014].
# My Bloody Valentine

My Bloody Valentine és una de les bandes més importants dins del que es coneix com a Shoegazing, amb influències de grans músics relacionats amb el post-punk (com Sonic Youth, The Velvet Underground o The Jesus and Mary Chain), queden establerts com una llegenda en el que a aquesta branca del rock respecta.
Malgrat haver tingut una curta vida (1985-1991), van marcar fortes tendències com les de l'lo-Fi rock, i tota una forma de fer rock que es basa en guitarres distorsionades i semi-ambientals, amb veus femenines fràgils i melòdiques contraposades a ambients extremadament densos i gairebé depressius.
Per això, el seu guitarrista, Kevin Shields, és també una figura de l'època, i és pare del model que segueixen altres bandes similars com Ride, Lush o Slowdive.

## Discografia

* 1985 - This Is Your Bloody Valentine
* 1988 - Isn't Anything
* 1991 - Loveless
* 2013 - MBV
# Stefania woodleyi

Stefania woodleyi és una espècie de granota que es troba a Guyana i, possiblement també, al Brasil.

## Referències

* Reynolds, R., Hoogmoed, M., MacCulloch, R. & Gaucher, P. 2004. Stefania woodleyi. Llista Vermella d'Espècies Amenaçades de la UICN 2006. Consulta: 8 de gener de 2008.
# Jordi Aliaga Solé

Jordi Aliaga Solé (Barcelona, 22 de setembre de 1990) és un àrbitre de bàsquet català de la lliga ACB. Pertany al Comitè d'Àrbitres Català.

## Trajectòria

Es va iniciar en l'arbitratge en l'any 2005. Ha passat per totes les categories fins que va arribar a la Lliga ACB a l'any 2013, al costat del madrileny Rafael Serrano. Exerceix el càrrec de professor de regles i d'assessor tècnic arbitral a la Federació Catalana de Bàsquet. Ha arbitrat partits del Play-off de la Lliga ACB. Va ser designat per a la Supercopa d'Espanya 2017 on va arbitrar la semifinal entre l'Herbalife Gran Canaria i Reial Madrid (73-64).
Va obtenir la doble llicenciatura de Relacions Laborals i Ciències Empresarials per la Universitat Pompeu Fabra.

### Internacional

Va ser designat, al costat de Raúl Zamorano Sánchez, per assistir al curs d'àrbitre internacional FIBA que es va celebrar entre els dies 14 i 18 de març de 2018 a la localitat hongaresa de Szekesfehervar, on els 18 àrbitres participants dirigeixen trobades del Eybl Central European U20 & U16 playoffs.
El 26 de juny de 2018 va conèixer que el col·legiat va ser convidat a participar en el Clínic per Àrbitres de l'Eurolliga de bàsquet, i la temporada següent, la 2018-19, serà un dels àrbitres de les competicions organitzades per la Euroleague Basketball: EuroLeague i EuroCup.

## Temporades

| Categoria | Lloc | Any |
| Categories inferiors | Catalunya | 2005 - 2007 |
| 2ª Divisió | Catalunya | 2007 - 2008 |
| 1ª Divisió | Espanya | 2007 - 2008 |
| Copa Catalunya | Espanya | 2008 - 2009 |
| Lliga EBA | Espanya | 2009 - 2011 |
| Lliga LEB | Espanya | 2011 - 2013 |
| Lliga ACB | Espanya | 2013 - Actualitat |
| Eurolliga/EuroCup | Europa | 2018 - Actualitat |

## Referències

* ↑ Jordi Aliaga Solé àrbitre a l'ACB (castellà)
* ↑ «Rafael Serrano y Jordi Aliaga ascienden y se convierten en árbitros ACB» (en castellà). ACB, 30-07-2013 [Consulta: 26 agost 2018]. Arxivat 26 August 2018$^{[Datemismatch]}$ a Wayback Machine. «Còpia arxivada». Arxivat de l'original el 2018-08-26. [Consulta: 26 agost 2018].
* ↑ «L'àrbitre català Jordi Aliaga al Curs d'Àrbitre Internacional». Federació Catalana de Basquetbol, 19-02-2018 [Consulta: 26 agost 2018].
* ↑ «Jordi Aliaga, nou àrbitre català de l'Euroleague Basketball». Federació Catalana de Basquetbol, 26-06-2018 [Consulta: 26 agost 2018].
# Sverre Hassel

Sverre Hassel (30 de juliol del 1876 - 6 de juny de 1928) fou un explorador polar noruec, un dels cinc primers homes a arribar al pol Sud en l'Expedició Amundsen el 14 de desembre de 1911.

## Referències

* ↑ «Sverre Helge Hassel». Norsk Polar History. Arxivat de l'original el 13 d’abril 2019. [Consulta: 1r juny 2017].
* ↑ «Sverre Helge Hassel» (en noruec). Store norske leksikon. snl.no. [Consulta: 17 octubre 2011].